World Baseball Classic 2026

Kejohanan **World Baseball Classic 2026** (WBC 2026) ialah pertandingan besbol profesional antarabangsa yang melibatkan 20 pasukan kebangsaan, dan merupakan edisi keenam kejohanan ini. Ia bermula pada 5 Mac 2026 dan berakhir pada 17 Mac 2026.

Pusingan awal kumpulan dimainkan di Miami dan Houston (Amerika Syarikat), San Juan (Puerto Rico), serta Tokyo (Jepun). Dua perlawanan suku akhir berlangsung di Houston, manakala baki perlawanan peringkat kalah mati diadakan di Miami.

Jepun merupakan juara bertahan selepas menewaskan Amerika Syarikat dalam perlawanan akhir WBC 2023. Bagaimanapun, mereka tersingkir di peringkat suku akhir oleh Venezuela, yang akhirnya menjadi juara. Kegagalan Jepun untuk mara ke separuh akhir merupakan pencapaian terburuk mereka dalam sejarah kejohanan ini.

Republik Dominika dan Itali, iaitu dua pasukan terakhir yang masih belum tewas dalam kejohanan, tersingkir di peringkat separuh akhir oleh Amerika Syarikat dan Venezuela. Ini bermakna buat kali pertama sejak 2017, tiada pasukan yang menamatkan WBC tanpa kalah.

Pasukan Republik Dominika dan Venezuela, sebagai dua pasukan terbaik dari benua Amerika (bersama tuan rumah Olimpik, Amerika Syarikat), layak ke kejohanan besbol Sukan Olimpik 2028 yang akan diadakan di Los Angeles.

Venezuela memenangi World Baseball Classic buat kali pertama dalam sejarah. Mereka mendahului 3–2 dalam perlawanan akhir selepas RBI *[[double (besbol)|double]]* oleh Eugenio Suárez pada inning ke-9. Pemadang dalam Maikel García pula dipilih sebagai Pemain Terbaik (MVP) kejohanan.

## Pasukan
### Kelayakan
Sebanyak 16 pasukan layak secara automatik ke kejohanan WBC 2026 kerana berjaya menduduki empat tempat teratas dalam kumpulan masing-masing dalam kejohanan World Baseball Classic 2023.

Empat lagi pasukan layak melalui kejohanan kelayakan WBC 2026. Kejohanan kelayakan ini melibatkan 8 pasukan, iaitu lebih sedikit berbanding 12 pasukan yang bertanding dalam kelayakan WBC 2023.

Kumpulan pertama berlangsung di Taipei dan melibatkan Taipei Cina, Sepanyol, Nicaragua, dan Afrika Selatan. Kumpulan kedua pula diadakan di Tucson, Arizona, dan melibatkan Colombia, China, Brazil, serta Jerman.

Kelayakan di Taipei berlangsung dari 21 hingga 25 Februari 2025, manakala kelayakan di Tucson berlangsung dari 2 hingga 6 Mac 2025.

Colombia, Nicaragua, Brazil, dan Taipei Cina berjaya layak ke WBC 2026. Brazil layak buat kali pertama sejak tahun 2013. China pula gagal layak buat kali pertama dalam sejarah World Baseball Classic selepas tewas dalam semua tiga perlawanan kelayakan.

1 Kedudukan setakat 31 Disember 2025

### Kumpulan
Pembahagian kumpulan dan jadual perlawanan diumumkan pada 21 Ogos 2024. Setiap kumpulan mengandungi satu pasukan yang belum ditentukan, iaitu pemenang daripada kejohanan kelayakan.

Pembahagian kumpulan bagi pasukan yang layak melalui kelayakan (balang 5) pula diumumkan pada 9 April 2025.

Pembahagian kumpulan ini memberi keutamaan kepada tuan rumah, iaitu Jepun, Puerto Rico dan Amerika Syarikat. Baki pembahagian kumpulan ditentukan berdasarkan kedudukan ranking dunia WBSC, keseimbangan persaingan, serta faktor komersial dan geografi.

Nota: Nombor dalam kurungan menunjukkan kedudukan dalam kedudukan dunia WBSC pada masa pembahagian kumpulan diumumkan.

Nota: Nombor dalam kurungan menunjukkan kedudukan dalam kedudukan dunia WBSC pada masa pembahagian kumpulan diumumkan. Nombor perpuluhan pula mewakili purata kedudukan bagi kumpulan tersebut.

## Venue
Kejohanan utama telah diadakan di empat buah stadium.

## Peringkat kumpulan
Dalam setiap daripada 4 kumpulan, dua pasukan teratas layak ke peringkat kalah mati. Pasukan yang menduduki tempat ketiga dan keempat pula layak secara automatik ke WBC seterusnya, manakala pasukan yang berada di tempat terakhir perlu menyertai pusingan kelayakan untuk WBC yang akan datang.

Perlawanan dimainkan mengikut tarikh dan lokasi seperti yang ditunjukkan di bawah.

### Kumpulan A

### Kumpulan B

### Kumpulan C

### Kumpulan D

## Peringkat kalah mati
Dua pasukan teratas dari setiap kumpulan mara ke peringkat kalah mati secara penyingkiran tunggal. Houston menjadi tuan rumah bagi dua perlawanan suku akhir, manakala Miami menjadi tuan rumah bagi baki perlawanan peringkat kalah mati.



### Suku Akhir

### Separuh Akhir

### Kejuaraan

## Pemenang

## Layak ke Sukan Olimpik
Pada 9 Februari 2026, WBSC mengumumkan bahawa kejohanan ini akan menjadi satu-satunya pusingan kelayakan Olimpik bagi pasukan dari zon Amerika. Dua pasukan teratas akan menyertai tuan rumah, Amerika Syarikat di kejohanan besbol Sukan Olimpik 2028.

Tiga tempat kelayakan baki, untuk pasukan dari rantau lain, akan ditentukan melalui acara kelayakan yang diadakan antara November 2027 dan Mac 2028.

## Bintang Pasukan Pilihan

Sumber:

## Catatan

## Pautan luar
*Official website